google/wiki40b huggingface dataset:
Oslos tidskapsel

Oslos tidskapsel er en hilsen fra osloborgerne anno 2000 til fremtidige byboere i Oslo. Kapselen er støpt i titan og befinner seg inne i Kavringen fyr som er lett synlig fra rådhusbryggene i den norske hovedstaden.

Historie

Som et ledd i feiringen av Oslo bys 1000-årsjubileum i 2000, ble alle byens innbyggere nyttårsaften 1999 invitert til å legge hilsener til fremtiden i tidskapsler som var satt ut i området rundt Oslo rådhus. Hilsenene ble deretter samlet inn og lagt i en spesialbygd tidskapsel som ikke skal åpnes før på St. Hallvards dag, 15. mai, år 3000.
Oslo Havnevesen fikk i oppdrag av 1000-årskomiteen å produsere og lagre Oslos tidskapsel, og Kavringen fyr ble valgt som lagringssted.

Laminatposer

Alle innkomne hilsener ble gjennomgått og sortert etter størrelse, og plassert i gasstette laminatposer. Laminatene i posene er plast og aluminium. Posene er produsert i Japan og er spesiallaget for å kunne lagre dokumenter over lang tid. Ved pakkingen ble oksygenet i posene fortrengt ved hjelp av argon 4.6-gass. Etter dette ble posene vakuumert og sveiset sammen. Hensikten med dette var å fjerne som mye som mulig av oksygen og fuktighet. Denne prosessen ble utført av Norsk institutt for næringsmiddelforskning på Universitetet for miljø- og biovitenskap i Ås.

Bestråling

For å sterilisere innholdet ble de ferdige pakkene bestrålt i gamma-anlegget på Institutt for energiteknikk på Kjeller. Formålet med bestrålingen er å hindre at sopp, sporer og bakterier angriper innholdet i posene.

Produksjonen av selve kapselen

Kapselen er utformet som en kopi av lyktehusdelen på Kavringen fyr. Materialet er titan grad 2 som er produsert i Italia. Dette materialet mener man har evne til å motstå 1000 års korrosjon og nedbrytning. Tykkelsen på titanplatene er 10 mm, og de er kappet ved bruk av vann hos firmaet Jondal Stål AS i Bergen. Sveisingen av platedelene er utført av Teknologisk institutt i Oslo ved bruk av argon dekkgass for å forhindre oksidasjon. Atmosfæren inne i kapselen er argon 4.6-gass. Kapselen veier ca. 150 kilo.

Gaven overrekkes

Alle landets ordførere sammen med en elev fra 5. eller 6. klasse var invitert til å overvære seremonien som ble ledet av Oslos ordfører Per Ditlev-Simonsen. Etter at utdragene fra to av brevene var lest opp, ønsket han kapselen god tidsreise, og overlot den til havnedirektør Per Mauritz Hanssen som på vegne av Oslo Havn hadde påtatt seg ansvaret for å oppbevare tidskapselen i 1000 år. Deretter avduket han en plakett som er montert på balustraden ved Honnørbrygga. Der kan man lese hva som finnes i fyret som kan sees i havnebassenget like utenfor.
Deretter ble kapselen heist ombord i Havnevesenets inspeksjonsbåt M/S «Glimt» og fraktet ut til Kavringen fyr sammen med Elise Flåten Øygaren og Martin Gauslaa. De og deres direkte etterkommere skal i 1000 år ha ansvaret for å inspisere kapselen hvert 5. år.
39. ABC-vernregiment

39 . ABC-vernregiment (russisk: 39-й отдельный полк РХБЗ) er et ABC-vernregiment i 49. armé i Russland.  Regimentet er forlagt til landsbyen Oktjabrskij i Kalatsjovskij rajon i Volgograd oblast.
Studenterhuset Schultz' gate

Utvikling av studentvelferd i Oslo tidlig på 1900-tallet

Sammen med Studiehjem for unge piker, Aulakjelleren og Frokostkjelleren, så var Studenterhuset et av de studentvelferdstilbud Norges første kvinnelige professor Kristine Bonnevie kjempet gjennom. Et Oslo i bolignød huset 270 studenter i Studenterhuset på et tidspunkt i 1920. Det kostet omtrent 60 kr i måneden for en seng på rom med 3-4 andre studenter, inkludert frokost. Husets studenter kunne spise middag med statsstøtte for 1,50 kr hos Studenternes Kristelige Forbund sammen med studenter huset annensteds. På dette tidspunkt huset staten studenter også i Inkognitogata 28 og i rom på Naturhistorisk museum i Botanisk hage på Tøyen. Det var dyrtid og en oppfattning om at bolignøden var midlertidig. Staten betalte 550.000 kr for Schultz' gate 7. Investeringen kunne forklares med at i fremtiden ville staten bruke huset til andre formål enn studenter, bare situasjonen snart bedret seg. For snart skulle Blindern studenthjem også stå klar, det legen Alette Schreiner var pådriver for.

SiO tar over

I 2008 ble Studentsamskipnaden i Oslo eiere av Studenterhuset, da Staten solgte bygget for 35 millioner kr. Studenterhuset drives fremdeles i samarbeid med beboerne, og det er sterkt fokus på videreføring av tradisjoner.

Den formelle organiseringen

Til tross for Studentsamskipnadens eierskap er studenthjemmet i høyeste grad selvdrevet av studentene. Det aller høyeste organet er allmøtene, der alle husets beboere (husitter) er pliktet til å møte. På disse møtene vedtas det egne husregler og en leder, kalt overinspektør, blir utnevnt. Overinspektøren sin oppgave er å holde kommunikasjon mellom studenthjemmet og SiO, og å ta inn nye beboere. Studenterhuset har 4. etasjer, hvor hver av etasjene er delt inn i venstre- og høyrefløy. I hver av fløyene er det en ganginspektør som har til oppgave å sørge for at den representative gangen er ryddig. Husets 8 ganginspektører utgjør det som kalles Kollegiet, hvilket er det nest høyeste organet i organiseringen til Hus. I Kollegiet formidles de enkelte gangenes interesser videre til overinspektøren. Studenterhuset ansetter også en egen vaktmester.
Calea Ferată din Moldova

Historie

I 1844 hadde generalguvernør av Novorossija og Bessarabia grev Mikhail Vorontsov utviklet en jernbane som forbandt Odessa og landsbyen Parcani ved Dnestr. Odessa-Kiev jernbaneselskap foreslo å forbinde Odessa og Kiev med en sidelinje til Parcani via Tiraspol. Ifølge resolusjonen til Nikolaj I skulle utbyggingen finansieres av offentlige midler.
I 1871 ble en bro over Dnestr bygget. 28. august 1871 ble jernbanen som forbandt Tiraspol og Chișinău offisielt åpnet. Denne datoen er kjent som dagen for etableringen av Moldovas Statsbaner. Banen som forbinder Bessarabia til Svartehavet og jernbanenettverket til Ukraina og Russland, ble grunnlaget for videre utvikling.
I 1875 ble banen mellom Chișinău, Cornești og Ungheni åpnet, og en forbindelse til Romania hadde nå blitt opprettet.

Rullende materiell

Størsteparten av CFMs rullende materiell har blitt produsert i det tidligere Sovjetunionen og andre land i den sovjetiske blokken. Den mest utbredte typen av lokomotiv er det sovjet-bygde 3TE10M (trippelenhet, men noen brukes kun en eller to enheter). Disse lokomotivene passet Moldova utmerket på grunn av bratte helninger på enkelte steder av jernbanenettverket (spesielt i regioner med kupert terreng), hvor ekstra trekkraft var nødvendig for å trekke tunge godstog. Andre mye brukte lokomotivmodeller er M62 («Masjka») og 2TE10L. Noen ganger brukes tsjekkisk-bygde ChME3 skiftelokomotiver som trekkraft på lokaltog. Den eneste typen diesel-togsett (DMU) som brukes av CFM er D1, produsert av ungarske Ganz-MÁVAG.

Politisk engasjement

CFMs personell består hovedsakelig av russisktalende, russisk er det språket som blir brukt i jernbanedriften. Bemerkelsesverdig var CFMS konsernsjef Miron Gagauz, som holdt stillingen som transportminister, ettersom han var en av få regjeringsmedlemmer som ikke kunne snakke Moldovas offisielle språk. Tradisjonelt har CFM hatt gode forbindelser til Moldovas kommunistparti. I 2009 signerte selskapets ansatte et brev hvor de fordømte opposisjonsgruppens protester etter parlamentsvalget. De beskrev hendelsen som «et forsøk på å bringe kaos i landet og ødelegge alt det positive som hadde blitt bygd av dagens regjering», hevdet at «valget ble utført i samsvar med internasjonale normer og nasjonal lov om valg» og at «kommunistenes seier er en logisk følge av partiets åtte år lange opphold i makt», uttrykte «full støtte til den folkevalgte makten» og gikk for at «de ansvarlige måtte straffes».
Doula

En doula er en fødselspartner som gir emosjonell, fysisk, informativ og praktisk støtte til en kvinne og hennes partner under hele fødselsprosessen, og også i tiden før og etter fødselen. Doula er ikke en beskyttet tittel, selv om det finnes egne skoler som gir doula-utdanning, også i Norge. Doula-rollen regnes som en del av alternativ behandling.

Doulaens rolle

En doula utfører ingen medisinske oppgaver og har ikke medisinsk ansvar, men har sitt fokus på å være en trygg, beroligende og alltid tilstedeværende støtteperson som kjenner paret og deres ønsker, tanker og følelser rundt fødselen. Hun er ikke et alternativ, men et komplement til jordmor/fødselslege og det medisinske teamet. 
Den ekstra følelsesmessige tryggheten fødekvinnen og hennes partner oppnår ved å ha en doula, ligger til dels i at relasjonen er bygget opp før fødselen, samt i at doulaen kan ha sitt fulle og hele fokus på det fødende paret, konstant, fra fødselens start til slutt. Doulaen treffer paret før fødselen for å bli kjent med dem og deres ønsker og behov, og kan også gi emosjonell og praktisk hjelp og støtte i tiden etter fødselen, blant annet med amming. Ved en hjemmefødsel kan doulaen også være en støttende person og hjelpe jordmoren med praktiske oppgaver, avløsning etc. 
Det finnes en betydelig mengde forskning på bruk av doula, også i Cochrane databasen. Forskningen har funnet en positiv effekt, den såkalte «doulaeffekten». Kvinnene føder raskere, med mindre smertelindring, færre operative inngrep og parene opplever fødselen som mer positiv. Effekten kan blant annet skyldes at doulaen gjør kvinnen mer trygg og avslappet og forhindrer frykt og angst. Frykt og angst er følelser som fører til produksjon av blant annet adrenalin, og som hemmer de naturlige fødselshormonene oksytocin og endorfin.

Historie

Ordet doula kommer fra gresk og betyr løst oversatt en «kvinne som tjener». I det gamle Hellas var doulaen de greske kvinnenes viktigste tjener/slave og hun hjalp blant annet til under fødsler. 
I USA og flere andre land har bruken av doulaer blitt anerkjent og er stadig voksende. I USA ble også den første foreningen for doulaer, DONA, opprettet i 1992. I 2007 hadde DONA 6302 medlemmer i USA og andre land. I Danmark finnes foreningen Dansk Doula og i Sverige foreningen ODIS. I Norge ble Norsk Doulaforening opprettet høsten 2008. Bruk og etterspørsel etter doulaer er stadig økende i de land hvor doulaer finnes.
End of Life Doula eller Death Doula er en ny utvikling hvor noen bistår den døende uten å utføre noen medisinske oppgaver etter samme model som fødsels-doula.
Skandinavisk påvirkning på engelsk språk

Middelalderen

Ord av skandinavisk opprinnelse som går tilbake til vikingtiden inkluderer sentrale ord som they (norrønt þeir), egg, bag (norr. baggi)

Usortert/uverifisert

atto-, femto-, floe, iceberg, lemming, nudge, rig, rorqual, silt, walrus, york, dollar
Daet

Daet er en by i Filippinene som er administrativ hovedstad for provinsen Camarines Norte i Bikolregionen. 
Hele kommunen har 104 799 innbyggere (2015).
Kommunen oppsøkes av surfere fra hele verden; særlig den brede stranden Bagasbas er populær. Øygruppen Calaguas tilhører kommunen, likeså deler av Bicol Natural Park.

Kilder

National Statistical Coordination Board, Filippinerna
Ferdselsforbud

Ferdselsforbud er en type områdevern som kan reguleres på punktobjekter som av miljø- eller kulturminnehensyn skal vernes helt mot ferdsel og besøkende. På fastlandet er det ferdselsforbud i fuglereservatene i hekkesesongen for sjøfuglene fra 15. april til 15. juli, normalt med en minste sjøavstand på 50 meter. Bøtene man får ved overtredelse er (2011) normalt på 3.000 - 5.000 kroner. Det er også omfattende ferdselsforbud på Svalbard, hvor 15 fuglereservater pluss 13 andre steder, øyer eller øygrupper har totalt ferdselsforbud enten deler av året, eller helårlig. Ferdselsforbudet på Svalbard er fastsett med hjemmel i Svalbardmiljøloven av 2001. Ferdselsforbudet på Kong Karls Lander det mest omfattende og gjelder hele øygruppen, fastsatt ved egen forskrift. 
Det kan dessuten fastsettes ferdselsforbud på puntksteder hvor det er sjeldne, hekkende fugler, eller eventuelt farlige rovdyr er observert og kan utgjøre en fare for turgåere. Videre kan f.eks Kystverket fastsette ferdselsforbud på og rundt skipsvrak for å unngå oljesøl, med hjemmel i Havne- og farvannsloven.
Dessuten fastsetter Forsvaret normalt ferdselsforbud på militært område, inklusive et omkringliggende område på 200 meter.
Tabellen nedenfor gjengir steder med generelt ferdselsforbud, med informasjon om hvilke perioder av året forbudet gjelder, og hvor lang minste sjøavstand som har ferdselsforbud, målt fra land ved lavvann:
Anaetius

Utbredelse

Arten er utbredt i Afrika.
Leus

Utseende

En middelsstor, gulbrunt-spraglete trebukk. Antennene er omtrent så lange som kroppen hos hunnen, noe lengre hos hannen. Pronotum er omtrent trapesformet, bredere enn langt, med en butt tann et stykke bak midten av hver sidekant. Dekkvingene er jevnbrede og har en skittenhvit skråflekk omtrent i midten, vanligvis også en flekk ved vingespissen. "Skuldrene" er litt utstående.

Utbredelse

Arten er vidt utbredt i den nordlige delen av Sør-Amerika, fra Trinidad og Tobago i nord til Bolivia i sør.
Å i sava

Å i sava er en musikkalbum med Gledeskompaniet, utgitt i 2009. Dette er countrybandets debutalbum.
Mitt Afrika

Handling

Mitt Afrika bygger på Karen Blixens selvbiografiske bok Den afrikanske farm om Blixens liv i Britisk Øst-Afrika (dagens Kenya) på begynnelsen av 1900-talet. Meryl Streep spiller hovedrollen som Karen Blixen. Andra medvirkende er Robert Redford og Klaus Maria Brandauer.

Om filmen

Filmen vant sju Oscar-priser for beste film, beste regi (Sydney Pollack), beste filmatisering (Kurt Luedtke), beste kinematografi (David Watkin), beste scenografi (Stephen B. Grimes og Josie MacAvin), beste lyd (Chris Jenkins, Gary Alexander, Larry Stensvold og Peter Handford) og beste originalmusikk (John Barry). Filmen ble også nominert for beste kvinnelige hovedrolle (Meryl Streep), beste mannlige birolle (Klaus Maria Brandauer), beste filmklipp og beste kostymedesign.
Mitt Afrika vant også fire Golden Globes for beste dramafilm, beste regi, beste mannlige birolle og beste musikk.
Filmen har dukket opp på flere av det amerikanske filminstituttets lister. Den ble kåret til filmhistoriens 13. beste kjærlighetsfilm fra USA på listen «AFI's 100 Years…100 Passions». John Barrys lydspor ligger i tillegg på listen over historiens beste filmmusikk.
The Caesars (TV-serie)

The Caesars er en britisk miniserie på fem episoder som gikk på ITV i 1968. Serien omhandler livene til keiserne i det gamle Roma.  TV-serien er laget i sort-hvitt og ble produsert av Philip Mackie. Den dekker et lignende dramatisk territorium som BBCs senere innspilling av Jeg, Claudius (1976).
Konstrukt

Konstrukt er et begrep fra vitenskapsfilosofi som betegner et mentalt objekt eller forestilling, dvs. at dets eksistens er avhengig av individuelle, mentale forestillinger og bilder, i motsetning til virkelige objekter som eksisterer uavhengig av mentale forestillinger.
Konsepter, teorier, hypoteser, klassifiseringer og idéer som f.eks representert ved ordene frihet og demokrati, utviklingsterori og attityde/holdning, nerd og sosial type er konstrukter, mens stener, datamaskiner, blyanter og filosofer ikke er konstrukter, men reelle objekter.
Tommelfingerregel

En tommelfingerregel er en enkel, omtrentlig regel som er lett å huske. Tommelfingerregler brukes blant annet når en skal anslå eller beregne noe raskt, for eksempel en noenlunde nøyaktig tallstørrelse i en teknisk eller praktisk sammenheng, eller som en grov huskeregel for et komplisert eller forvirrende forhold.

Eksempler

Det finnes tommelfingerregler i alle fag og for de fleste situasjoner. En kjent variant er regelen for elektromagneter, som sier at hvis fingrene på høyre hånd peker i strømretningen i en strømspole viser tommelen retningen til elektromagnetens nordpol. En annen tommelfingerregel sier at en bestiller nye varer til butikken når varelageret er halvtomt, mens en i høysesonger bestiller når 25 % 
av varen er solgt, for å unngå å bli utsolgt.

Opphav

Uttrykket finnes i mange språk, på engelsk omtalt som rule of thumb og på tysk både som Daumenregel og Faustregel, det vil si «neveregel». Opprinnelsen er imidlertid uklar. En sannsynlig forklaring er at håndverkere tradisjonelt brukte sin egen tommelfinger for grovt å måle opp lengder og avstander. Ifølge en annen teori stammer uttrykket fra den gamle skikken å dyppe tommelen i et brygg eller en annen en væske for å anslå temperaturen. En utbredt myte forteller at uttrykket stammer fra en domsavisgelse gitt av den strenge britiske dommeren Sir Francis Buller i 1782. Han skal da ha bestemt at det var tillatt for en mann å slå kona med en kjepp som ikke var tykkere enn en tommelfinger. Historien er neppe sann.
Valget i Schleswig-Holstein 2017

Første- og andrestemmene

Landdagen i Schleswig-Holstein består i utgangspunktet av 69 medlemmer. Disse blir valgt etter et personalisert forholdstallsvalg. Valgperioden er fem år, og starter ved den nyvalgte landdagens første møte.
Ved valget har hver stemmeberettiget to stemmer, tilsvarende som ved valget til Forbundsdagen.
Den ene stemmen (førstestemmen) går til en person i valgkretsen. Vinneren av personvalgene i de 35 valgkretsene (direktemandater) kommer alltid inn i delstatsforsamlingen.
Andrestemmen går til et parti, og de resterende 34 mandatene blir fordelt etter styrkeforholdet partiene i mellom. Det er andrestemmen som skal avgjøre partienes styrkeforhold i parlamentet.

Overskudds- og utjevningsmandater

Dersom et parti vinner flere valgkretser enn det partiets andel av andrestemmene skulle tilsi, beholder partiet disse mandatene (overskuddsmandater). Disse overskuddsmandater blir da kompensert de øvrige partiene med utjevningsmandater, slik at styrkeforholdet i gruppene blir andrestemmene tilsier.

Sperregrense, unntak for Südschleswigsche Wählerverband (SSW)

Partier som skal bli tilgodesett med utjevningsmandater, må ha oppnådd minst 5 % av av de avgitte stemmene (sperregrense).
Südschleswigsche Wählerverband (SSW) som representerer den danske minoritet i delstaten, er gitt unntak fra sperregrensen.

Stemmerett

Stemmerett har tyske statsborgere som på valgdagen har fylt 16 år og som har bodd minst seks uker i delstaten, uten å ha bolig utenfor denne.

Valgbarhet

Valgbar er alle tyske statsborgere som har fylt 18 år på valgdagen, og som har sin faste bopel i delstaten.
Kumenprosessen

Teknisk beskrivelse

Benzen og propylen er komprimert til et trykk på 30 standard atmosfærer ved 250 °C (482° F) med en katalytisk Lewis syre. Fosforsyre er ofte favorisert før aluminium halider. Kumen dannes i gassfase Friedel-Crafts alkylation til benzen av propylen:
Kumen is oksidert i såvidt basisk miljø med en radikal initiator, which fjerner det tertiære benzylhydrogen fra kumen and hence danner en kumen radikal:
Det bindes deretter til et oksygenmolekyl for å gi kumen hydroperoksid radikal, som i sin tur danner kumen hydroperoksid (C₆H₅C(CH₃)₂-O-O-H) ved å skille benzylisk hydrogen fra et annet kumenmolekyl. Denne siste kumen reagerer til kumen radikal og feeds back til påfølgende kjededannelse av kumen hydroperoksider. Et trykk på 5 atm brukes for å sikre at det ustabile peroksidet holdes i væskeform.
Kumen hydroperoksid blir så hydrolysert i surt miljø for å gi fenol og aceton. Tap av et vannmolekyl fra hydroperoksid gir elektron-fattig oksygen. Migrering av fenyl til oksygenet leder til en mer stabil resonans hybridisert struktur of tertiært benzylisk radikal, som i sin tur produserer aceton og fenol etter opptak av et vannmolekyl og rearrangement.
Produktene er ekstraktert ved destillering.
Axis-Shield

Axis Shield er et medisinsk selskap som har rettet seg mot In Vitro Diagnostikk som betyr «ut av/utenfor kroppen diagnostikk». Det vil si blod/urin-prøver som taes ut av kroppen for å kunne gjøre en prøve og muligens stille en diagnose.
Axis-Shield PoC er et datterselskap av Axis konsernet som har spesialisert seg på Point of Care (PoC) prøver. PoC menes at prøvene kan gjøres på stedet, f.eks. legekontoret. Prøvene skal være enkle, ta kort tid å gjennomføre og skal kreve liten mengde av prøvestoffet (blod eller urin).
Patientforsikringsloven

Patientforsikringsloven (fullt navn Lov om klage- og erstatningsadgang inden for sundhedsvæsenet) er en dansk lov som trådte i kraft 1. juli 1992.
Hensikten med loven var å sikre pasientenes muligheter for å få tilkjent erstatning for skader som følge av behandling på Danmarks sykehus. Hittil hadde man kun vært berettiget til erstatning hvis man kunne bevise at der var begått feil av legen. I 1970-årene og 1980-årene hadde flere rettssaker vist at det kunne være endog meget vanskelig. Samtidig ble det oppfattet som problematisk at saken skulle føres via domstolene. Med loven etablerte man Patientforsikringen, som finansieres av amtene, siden 2007 regionene, og som er obligatorisk. Erstatningens størrelse utmåles etter erstatningsansvarsloven. Patientskadeankenævnet fungerer som klageinstans for Patientforsikringens avgjørelser.
Loven er senere utvidet, således at også private sykehus og privatpraktiserende helsepersonell er omfattet. Dermed omfatter loven i dag hele helsevesenet. Den gjeldende lov trådte i kraft i januar 2009.
Hummer og kanari

Hummer og kanari er et norsk uttrykk som betyr «blanding av likt og ulikt».
Uttrykket skriver seg fra jobbetiden rundt første verdenskrig, der den tyske ubåttrusselen skapte svimlende fraktrater og gjorde at Norge fikk mange nyrike som slo seg opp på spekulasjon i shippingaksjer (jf. Bør Børson). Disse ville gjerne vise sin nyvunne rikdom, og bestilte gjerne hummer og dessertvin fra Kanariøyene – «kanari» blant kjennere. Salt hummer og søt dessertvin passer særdeles dårlig sammen, men det var av underordnet viktighet for datidens nyrike siden disse tingene gjerne var de dyreste valgene på henholdsvis mat- og vin-menyene til landets mest eksklusive restauranter.
Grunnkretser i Vaksdal kommune

Grunnkretser i Vaksdal kommune er delområder og grunnkretser som seksjonerer Vaksdal kommune, Hordaland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Convair X-6

Historie

USAs flyvåpen USAF og NACA (forløperen til NASA) ønsket å undersøke om et atomdrevet fly var praktisk mulig før bygging av militære atomdrevne fly ble startet. 2 Convair X-6 ble bestilt, og planen var å modifisere 2 Convair B-36 Peacemakere i stedet for å bygge flyene helt fra grunnen av. Det som skulle testes var strålingsskjerming av mannskapet, strålefaren og effekten strålingen hadde på de forskjellige systemene ombord i flyet. I tillegg til de 2 X-6-flyene ble det bestilt et NB-36H (en modifisert Convair B-36 Peacemaker) for å utføre for-undersøkelser. I NB-36H var det montert en operativ kjernereaktor, men denne leverte ikke noe kraft til fremdriften av flyet. X-6 ville ha blitt drevet av en kjernereaktor spesialbygd for bruk i fly. Denne skulle installeres i de bakre bomberommene.
X-6-programmet ble kansellert i 1957, før noen av de 2 flyene ble bygd. NB-36H ble imidlertid bygd, og hadde sin jomfrutur i september 1955. Det utførte 47 testflyvninger i løpet av 2 år før reaktoren ble fjernet og flyet ble skrapet ved Carswell Air Force Base i Texas.